In Domino senioribus nostris sancto Petro et sancto Paulo et donno Maiolo abbati, ceterisque fratribus Cluniensis cenobii. Nos igitur Gislerius, sacerdos, et Grimaldus, frater ejus, pro bono amore et bona voluntate donamus, et pro remedio animarum nostrarum, aliquid de rebus nostris, quæ sunt sitæ in pago Ostudunensi, in agro Vicosito, in villa Pomedo: hoc sunt curtilos, vicharias cum mansis, vineis, campis, pratis, silvis, arboribus, aquis aquarumque decursibus, omnia in omnibus, cum omni integritate, usque ad inquirendum, totum quod ibi habemus vel habere visi sumus, donamus. Et in alio loco, qui dicitur in villa Montello, res nostras: hoc sunt curtilos, vicharias cum mansis, campis, pratis, vineis, silvis, aquis aquarumque decursibus, exitibus et regressibus, omnia cum omnibus, quesitum et ad inquirendum donamus; eo tenore ut, quandiu Grimaldus vixerit, usum fructuarium habeat in Montello, post ejus vero discessum, ad Sanctum Petrum, sicut superius taxavimus, nemine contradicente, cum omni integritate vel libertate deveniat. Quicumque autem cartam hanc contradicere voluerit, auri uncias IIII componat, et inantea firma et stabilis permaneat, stipulatione subnixa. Actum Monmelay, Pomedo, Montello villis publice. S. Gislerii et Grimaldi, qui fieri et firmare rogaverunt. S. Wimerii. S. Jozaldi. S. Armanni. S. Eldeberti. S. Constantii. S. Eldeverti. S. Rainberti. S. Constabuli. Ado scripsit feria IIII, mense februario, anno XXX Lotharii regis.